MUNICIPIUL CRAIOVA    
CONSILIUL LOCAL AL MUNICIPIULUI CRAIOVA                                       

HOTĂRÂREA  NR. 249
Consiliul Local al Municipiului Craiova, întrunit în şedinţa ordinară din data de 30.04.2009;

Având în vedere raportul nr. 49402/2009 întocmit de Direcţia Patrimoniu prin care se propune modificarea contractelor de închiriere nr. 556/2008 şi nr.4253/2008, încheiate între Serviciul Public Administraţia Pieţelor şi Târgurilor Craiova şi AF TĂNASIE MARIA, respectiv S.C. STATE COSTEL S.N.C. şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009;

În conformitate cu prevederile Legii nr.213/1998, modificată şi completată,  privind proprietatea publică şi regimul juridic al acesteia;

În temeiul art.36, alin.2,  lit. c coroborat cu alin.5, lit. a, art.123, alin.1, art.45 alin.3 şi art.61 alin.2  din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea contractului de închiriere nr. 556/2008, încheiat între Serviciul Public Administraţia Pieţelor şi Târgurilor Craiova şi AF TĂNASIE MARIA, în sensul reducerii suprafeţei spaţiului închiriat de la 46,16 mp. la 25,50 mp.
Art.2. Se aprobă modificarea contractului de închiriere nr. 4253/2008, încheiat între Serviciul Public Administraţia Pieţelor şi Târgurilor Craiova şi S.C. STATE COSTEL S.N.C., în sensul reducerii suprafeţei spaţiului închiriat de la 39,42 la 25,8 mp.
Art.3. Se împuterniceşte directorul Serviciului Public Administraţia Pieţelor şi Târgurilor  Craiova, să semneze actele adiţionale de modificare  a contractelor de închiriere nr. 556/2008 şi nr.4253/2008.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară şi Serviciul Public Administraţia Pieţelor şi Târgurilor Craiova  vor aduce la îndeplinire prevederile prezentei hotărâri.
PREŞEDINTE DE ŞEDINTĂ,                                               CONTRASEMEAZĂ,

                                                                                                          SECRETAR,

   Nicolae PÎRVULEASA                                                         Nicoleta MIULESCU


